Document ID: /roh_data/filtered/swiss_laws_in_ROHinterleaved.jsonl.gz/29965

This text was translated from DE into Rumantsch Grischun.

Der AHV-Ausgleichfonds vergütet dem Bund die Kosten:a. der Zentralen Ausgleichsstelle;b. der in Artikel 62 Absatz 2 genannten Ausgleichskasse für die Durchführung der Alters- und Hinterlassenenversicherung; die Kosten für die Durchführung der freiwilligen Versicherung werden nur bis zu dem Betrag vergütet, der durch die Verwaltungskostenbeiträge nicht gedeckt ist; c. die ihm aus der Wahrnehmung der Aufsicht, der Durchführung der Alters- und Hinterlassenenversicherung und einer allgemeinen Information der Versicherten über die Beiträge und Leistungen der Versicherung erwachsen;d. die ihm für wissenschaftliche Auswertungen entstehen, die er im Zusammenhang mit der Umsetzung und der Überprüfung der Wirksamkeit dieses Gesetzes erstellt oder erstellen lässt, um die Durchführung der Versicherung zu verbessern; unde.  die ihm aus der Vollzugs- und Aufsichtstätigkeit im Zusammenhang mit der Beitragsgewährung nach Artikel 101 entstehen. Der AHV-Ausgleichsfonds vergütet der Zentralen Ausgleichsstelle im Rahmen von Absatz 1 Buchstabe a die durch den Betrieb und die Weiterentwicklung des Registers der laufenden Geldleistungen, des Versichertenregisters sowie des Informationssystems nach Artikel 71 Absatz 4 entstehenden Kosten. Er übernimmt:a. die Kosten für die Entwicklung und den Betrieb von gesamtschweizerisch anwendbaren Informationssystemen, sofern sie für die Ausgleichskassen, die Versicherten oder die Arbeitgeber Erleichterungen bringen;b. die ausgewiesenen Posttaxen, die sich aus der Durchführung der Alters- und Hinterlassenenversicherung ergeben. Der Bundesrat erlässt Vorschriften über den Umfang der Aufwendungen, die durch den AHV-Ausgleichsfonds übernommen werden, und legt den Betrag fest, der für die allgemeine Information der Versicherten verwendet werden darf.Fassung gemäss Ziff. I des BG vom 17. Juni 2022 (Modernisierung der Aufsicht), in Kraft seit 1. Jan. 2024 (AS 2023 688; BBl 2020 1).

Il Fond da cumpensaziun da la AVS indemnisescha a la Confederaziun:a. ils custs da l’Uffizi central da cumpensaziun;b. ils custs da la cassa da cumpensaziun numnada en l’artitgel 62 alinea 2 per realisar l’assicuranza per vegls e survivents; ils custs per realisar l’assicuranza facultativa vegnan indemnisads mo fin a l’import che n’è betg cuvrì tras las contribuziuns als custs d’administraziun; c. ils custs che resultan per ella tras l’adempliment da la surveglianza, tras la realisaziun da l’assicuranza per vegls e survivents e tras ina infurmaziun generala da las persunas assicuradas davart las contribuziuns e davart las prestaziuns da l’assicuranza;d. ils custs che resultan per ella tras evaluaziuns scientificas, ch’ella fa u lascha far en connex cun la realisaziun e cun la controlla da l’efficacitad da questa lescha, cun l’intent da meglierar la realisaziun da l’assicuranza; ede. ils custs che resultan per ella tras l’activitad d’execuziun e da surveglianza en connex cun la concessiun da contribuziuns tenor l’artitgel 101. En il rom da l’alinea 1 litera a indemnisescha il Fond da cumpensaziun da la AVS a l’Uffizi central da cumpensaziun ils custs che resultan cun manar e cun sviluppar vinavant il register da las prestaziuns currentas en daners, il register da las persunas assicuradas sco er il sistem d’infurmaziun tenor l’artitgel 71 alinea 4. Il Fond da cumpensaziun da la AVS surpiglia:a. ils custs per sviluppar e per manar sistems d’infurmaziun utilisabels en l’entira Svizra, uschenavant ch’els portan facilitaziuns a las cassas da cumpensaziun, a las persunas assicuradas u als patruns;b. las taxas postalas cumprovadas che resultan tras la realisaziun da l’assicuranza per vegls e survivents. Il Cussegl federal decretescha prescripziuns davart la dimensiun dals custs che vegnan surpigliads dal Fond da cumpensaziun da la AVS e fixescha l’import che dastga vegnir duvrà per l’infurmaziun generala da las persunas assicuradas.Versiun tenor la cifra I da la LF dals 17 da zer. 2022 (modernisaziun da la surveglianza), en vigur dapi il 1. da schan. 2024 (AS 2023 688; BBl 2020 1).